Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 - ZPosS, 81/19, 203/20 – ZIUPOPDVE, 119/21 - ZČmlS-A, 202/21-odl.US in 15/22) in 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE,  [202/21](http://www.uradni-list.si/1/objava.jsp?sop=2021-01-4069) – odl. US in 3/22 - ZDeb)

**Ministrstvo za pravosodje, Uprava Republike Slovenije za izvrševanje kazenskih sankcij,**

**objavlja prosto strokovno-tehnično delovno mesto za nedoločen čas**

**FINANČNIK VI (šifra DM 1127)** **na Generalnem uradu, Sektorju za splošne, pravne in ekonomske zadeve, Oddelku za finance**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* imeti morajo najmanj višje strokovno izobraževanje/višja strokovna izobrazba ali najmanj višješolsko izobraževanje (prejšnje)/višješolska izobrazba (prejšnja);
* najmanj 6 mesecev delovnih izkušenj;
* znanje uradnega jezika (visoka raven aktivnega obvladanja slovenščine).

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovno področje:

* vodenje lastne dejavnosti;
* vodenje internih evidenc (DI, OS, službenih vozil, stroškov zavarovanja in telefonije);
* izvajanje nalog v zvezi z odškodninskimi zahtevki;
* preverjanje skladnosti dokumentov (računov, pogodb, naročilnic, potnih nalogov) z zakonskimi določili, ki urejajo to področje;
* izterjava terjatev v okviru pristojnosti;
* priprava analiz, informacij, statističnih poročil, zbiranje podatkov za druge službe, oddelke;
* izvajanje nalog pri izvedbi letnega popisa sredstev in obveznosti do virov sredstev;
* obdelovanje podatkov za izdelavo mesečnih likvidnostnih načrtov;
* izvajanje nalog v zvezi s porabo proračunskih sredstev;
* izvajanje nalog v zvezi s pripravo in obračunom plač ter drugih stroškov dela;
* vodenje in izdelava obračunov nagrad za zaprte osebe in s tem povezanih evidenc;
* vodenje depozita zaprtih oseb;
* usklajevanje terjatev in obveznosti;
* izvajanje drugih nalog enake ali podobne zahtevnosti s širšega področja dela.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter stopnja zahtevnosti delovnega mesta);
3. pisno izjavo kandidata, da aktivno obvlada slovenščino na visoki ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil.

**Prednost pri izbiri bodo imeli kandidati z delovnimi izkušnjami na področju finančnega poslovanja.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal na strokovno-tehničnem delovnem mestu finančnik VI (izhodiščni plačni razred delovnega mesta je 24. plačni razred oz. 1.085,43 EUR bruto). Z izbranim kandidatom bo sklenjeno delovno razmerje za nedoločen čas, s polnim delovnim časom in s trimesečnim poskusnim delom. Izbrani kandidat bo delo opravljal v prostorih Uprave Republike Slovenije za izvrševanje kazenskih sankcij, Zavoda za prestajanje kazni zapora Ljubljana, Povšetova ulica 5, 1000 Ljubljana oziroma na celotnem območju delovanja uprave in zavoda.

Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo »Javna objava – finančnik VI, št. 110-58/2022« na naslov: Uprava Republike Slovenije za izvrševanje kazenskih sankcij, Beethovnova 3, 1000 Ljubljana, in sicer v roku **8 dni po objavi** na osrednjem spletnem mestu državne uprave GOV.SI. Če je prijava poslana po pošti, se šteje za pravočasno, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: [gp.ursiks@gov.si](mailto:gp.ursiks@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na enotnem portalu državne uprave GOV.SI: <https://www.gov.si/zbirke/delovna-mesta/>.

Informacije o izvedbi javne objave Informacije daje ga. Polona Tomec, telefon: 01 300 5696 in o delovnem področju ga. Urška Ferbar, telefon: 01 300 5650.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.